রাজু আলাউদ্দিন: নজরুল প্রসঙ্গে বঙ্কিমচন্দ্র আর ঈশ্বরগুপ্তকে নিয়ে যে প্রবন্ধটি আপনার আছে, ‘খাঁটি বাঙালি কবি’ আপনি নজরুলকে বলছেন না, আপনি বলছেন ‘বাঙালি কবি’। খাঁটি বাঙালি কবি হিসেবে আপনি নজরুলকে দাবি করছেন না, কারণ, একটা বিপদ আছে। বিপদটা বঙ্কিমই তৈরি করে গেছেন। বিপদটা হলো যে, ঈশ্বরগুপ্ত সম্পর্কে তিনি বলেছেন যে, “খাঁটি বাঙালি কবি। তবে এখন আর খাঁটি বাঙালি আমাদের দরকার নাই। খাঁটি বাঙালিকে দরকার।”